Lærerdag

Lærerdag blir markert til ulike tider i ulike land til ære for lærere.
Den internasjonale lærerdagen blir feiret 5. oktober hvert år. Dagen ble innstiftet i 1994.


== Lærerdager i ulike land ==


=== Januar ===
Lærerdag (วันครู) i Thailand den 16. januar. Dagen ble fastsatt av styresmaktene i november 1956, og første gang markert i 1957.


=== Februar ===
Lærerdag (Багш нарийн баярын өдөр) i Mongolia den første helgen i februar.Lærerdagen blir feiret 28. februar i Oman, Syria, Egypt, Libya, Qatar, Bahrain, De forente arabiske emirater, Jemen, Tunisia, Jordan, Saudi-Arabia, Algerie og Marokko.


=== Mars ===
Eid Al Moalim i Libanon den 3. mars.Festa e mësuesit i Albania den 7. mars. Den første skolen åpnet i Albania i 1867.Deň učiteľov i Slovakia den 28. mars, fødselsdagen til John Amos Comenius.Den učitelů i Tsjekkia den 28. mars, fødselsdagen til Comenius.Tsjekkiske elever kan nominere lærare som motiverer og inspirerer de til konkurransen Zlatý Ámos ('Gylne Amos'). Vinneren får prisen denne dagen.


=== April ===
13. april i Ecuador.Día del Maestro i Paraguay den 30. april.


=== Mai ===
National Teacher Day blir feiret i USA tirdagen i Teacher Appreciation Week, den første hele uken i mai.Elever kan gi symbolske gaver og kort til lærerne sine. Dagen har også vært benyttet av folk som ikke lengre er elever, til å takke lærerne sine.Mens flere ulike dager har blitt feiret som lærerdag i USA, ble den lagt til læreruken fra 1985 av. Massachusetts feirer dagen den første søndagen i juni, etter å ha innstiftet en lærerdag den 11. september på egen hånd i 1976.

Lærerdag i Bhutan den 2. mai blir feiret til ære for den tredje kongen av Bhutan, som innførte et moderne skolesystem i landet.2. mai i Iran (12. ordibehesjt etter den iranske kalenderen). Til minne om martyren Morteza Motahari, som døde 2. mai 1979.Teachers' Day på Jamaica den 6. mai, eller den første onsdagen i mai.Skolar er ofte åpne bare halve dagen. Elever og deres foreldre kan gi lærerne gaver.

Día del Profesor i Colombia den 15. mai.Lærerdag (스승의 날|스승의 날) i Sør-Korea den 15. mai.Dagen har blitt feiret siden 1193 (Seoul) og 1964 (Chunju). Elever og tidligere elever gir gjerne en nellik til lærerne sine. 

Día del Maestro i Mexico den 15. mai.Hari Guru i Malaysia den 16. mai.Datoen er til minne om Razak-rapporten fra 1956, et dokument som la grunnlaget for utdanning i Malaysia. Dagen er ikke en fridag på skolene, men blir likevel gjerne markert der den 16. mai, eller tidligere, om denne dagen faller på en lørdag eller søndag.

Da Maleem Wraz i Afghanistan den 24. mai.Skolefri, men lærere og elever feirer dagen på skolene med mat, gaver og noen steder musikk.


=== Juni ===
Pedagógus nap i Ungarn den første søndagen i juni.Día del Maestro i Bolivia den 6. juni.Lærerdagen i El Salvador den 22. juni er en offentlig høytidsdag.


=== Juli ===
Día del Maestro i Peru den 6. juli.Dagen er til minne om skolen grunnlagt av José de San Martín under den peruanske uavhengighetskrigen. Skolen ble grunnlagt gjennom en resolusjon gitt av José Bernardo de Tagle den 6. juli 1822. Den peruanske presidenten Manuel Odría innstiftet lærerdagen på denne datoen i 1953.


=== September ===

Singapore feirer lærerdagen 1. september.Selve dagen er en skolefri dag. Dagen før er halv dag, og det er ofte da man feirer lærerdagen.

Lærerdagen i India (hindi शिक्षक दिवस, Shikshak divas) faller 5. september. Dagen er lagt til fødselsdagen til Indias andre president, Sarvepalli Radhakrishnan.Skolene er åpne denne dagen, men i stedet for vanlig undervising, kan man ha takke- eller minnemarkeringer. Noen steder utfører eldre elever undervisingen for å vise sin takknemlighet overfor lærerne.

10. september feires lærerdagen (教师节) i Kina og Hongkong.Elever kan vise sin takknemlighet til lærerne gjennom ulike aktiviteter, kort og blomster.
Hongkong feiret tidligere lærerdagen 28. september, etter Republikken Kinas (Taiwan) tradisjon fra 1950-tallet. Da byen gikk tilbake fra Storbritannia til Kina i 1997, ble dagen flyttet til 10. september, som i Folkerepublikken Kina.

Dia del Maestro i Argentina den 11. september. Til minne om Domingo Faustino Sarmientos arbeid.Lærerdag (教師節) i Taiwan den 28. september, på fødselsdagen til Konfutse, læreridealet i kinesisk tradisjon.Dagen ble feiret 27. august fra 1939 av, ettersom dette var regnet som Konfutses fødselsdag. I 1952 endret utøvende Yuan datoen til 28. september, som de mente var mer presis i forhold til den gregorianske kalenderen.
Folk pleier å besøke lærere, eller sende kort til dem, for å takke dem for deres arbeid for elever og hele samfunnet. Utvalgte lærere kan få priser. Dagen blir også markert i konfusianske templer rundt om på øya. Den store Konfutse-seremonien (祭孔大典), utformet av Konfutse-etterkommeren Kung Te-cheng, blir avholdt årlig med seremoniell musikk, dans og ofring.


=== Oktober ===
Beynəlxalq Müəllimlər Günü i Aserbajdsjan blir i dag feiret den 5. oktober, på den internasjonale lærerdagen. Fra 1965 til 1994 falt dagen på første søndag i oktober.Teachers' day på Filippinene den 5. oktober, men blir feiret på skoler i løpet av september og oktober.Datoen ble erklært som lærerdag av president Gloria Arroyo i 2003. Elever gir lærerne små orkidebuketter, og opptrer med sketsjer, diktopplesning, sang og dans. 

Dan učitelja i Kroatia den 5. oktober. Fridag på skolene.Mokytojo diena i Litauen den 5. oktober.Teacher's Day i Pakistan den 5. oktober.Russland feirer lærerdagen (День учителя) 5. oktober.Fra 1965 til 1994 var dagen lagt til første søndag i oktober. Fra 1994 gikk landet over til den nylagede internasjonale lærerdagen.

Sri Lanka den 6. oktoberDzień Nauczyciela i Polen den 14. oktober.
Datoen er til minne om grunnleggingen av Komisja Edukacji Narodowej (Kommisjonen for nasjonal utdanning) i 1773, på ordre av kong Stanisław August Poniatowski.

Dia do Professor i Brasil den 15. oktober, siden 1963.Día del Profesor i Chile den 16. oktober.I 1975 feiret Chile 10. desember som lærerdag, til minne om tildelingen av Nobelprisen i litteratur til den chilenske dikteren Gabriela Mistral i 1945. I 1977 ble datoen endret til 16. oktober, datoen for grunnleggingen av Colegio de Profesores de Chile (Lærarhøgskulen i Chile).
World Teachers’ Day blir feiret siste fredag i oktober i Australia.


=== November ===

Ngày nhà giáo Việt Nam i Vietnam den 20. november. Dagen stammer fra et møte mellom utdannere fra kommunistland i Warszawa i 1957.Elever begynner forberedelsene en uke i forveien. De kan lage kunstverk og tekster til ære for lærerne sine. Andre forbereder mat og blomster til feiringer avholdt ved skolene. Ofte besøker elever og tidligere elever lærerne hjemme, og gir dem blomster og små gaver. Det blir også arrangert utflukter.

Öğretmenler Günü i Tyrkia den 24. november.Ifølge Kemal Atatürk ville «nye generasjoner skapes av lærere.» Atatürk selv er regnet som førstelæreren (tyrkisk Başöğretmen) fordi han innførte det tyrkiske alfabetet i 1923.

Hari Guru i Indonesia den 25. november.Dagen påminner om grunnleggelsen av den indonesiske lærerorganisasjonen PGRI. Det er ikke en fridag, men kan markeres gjennom seremonier hvor enkelte lærere, rektorer og andre blir hedret.


=== Desember ===
Día del Maestro i Panama den 1. desember, til minne om Manuel José Hurtados død.


== Referanser ==


== Eksterne lenker ==
Teacher's day by countries
Teacher's Day
Google Logo for Indian Teacher's Day
When Teachers Day
Teacher Day SMS